към настоящия регламент, не е необходимо да се предоставят изобщо или могат да се предоставят с по-ниска периодичност или с по-късен краен срок за предаване на данните за малките и средните по големина държави.
 1.
 Променливата, която трябва да се използва за групировката на държавите членки в категории по размер, е добавената стойност;
 2.
 Трябва да се използват два прага – съответно 1 % и 4 %, за да се разграничат малките, средните по големина и големите държави;
 3.
 Общата групировка на държавите членки трябва да се извърши въз основа на техния дял в добавената стойност на ЕС по раздели B — N (с изключение на раздел К) от NACE:
 Предпазна клауза: ако делът на дадена държава в добавената стойност на ЕС по един от следните раздели по NACE или определени обобщени показатели отговаря на дела по категория с по-малък размер (по-малък от размера на категорията, получена в резултат на общата групировка), изискванията за данните за тази държава трябва да съответстват на тези от категорията с по-малък размер за съответния раздел или съответните раздели. Това може да се прилага за раздели от NACE С („Производство“), F („Строителство“), G („Търговия“), както и за обобщените данни за раздели H — N от NACE, (с изключение на K „Услуги“).
 4.
 Групировката на държавите членки се извършва въз основа на данните за базовата година и след това се прилага за 5 последователни години.
 Б. ВЪЗМОЖНОСТ ЗА ПРЕДОСТАВЯНЕ НА ДАННИ, КОИТО НЯМА ДА СЕ ПУБЛИКУВАТ НА НАЦИОНАЛНО НИВО И ЩЕ СЕ ИЗПОЛЗВАТ САМО ЗА ИЗЧИСЛЯВАНЕ НА ЕВРОПЕЙСКИТЕ ОБЩИ СТОЙНОСТИ: ОТМЕТКА „САМО КАТО ПРИНОС КЪМ ЕВРОПЕЙСКИТЕ ОБЩИ СТОЙНОСТИ“ (CETO)
 За да се намалят до минимум тежестта за предприятията и разходите на националните статистически органи, държавите членки могат да отбелязват данните за използване „само като принос към европейските общи стойности“ (СЕТО) за някои променливи, както е посочено в приложение I към настоящия регламент. Евростат не публикува посочените данни, а държавите членки не отбелязват публикуваните на национално равнище данни с отметката СЕТО. Броят на статистическите данни, които могат да бъдат отбелязани с отметката СЕТО от дадена държава членка, е различен за малките, средните по големина и големите държави:
 1.
 Променливата, която трябва да се използва при групировката на държавите членки в категории по размер, е добавената стойност, с изключение на:
 —
 променливи 251001 (Продадено производство), 251002 (Производство, осъществено от подизпълнители) и 251003 (Действително производство), когато променливата, която трябва да се използва за групировката, е продаденото производство;
 —
 Променливи 460101 (Внос и придобиване на услуги), 460201 (Износ и предоставяне на услуги), 240401 (Статистическа стойност на вноса на предприятията), 251101 (Статистическа стойност на износа на предприятията), при които променливата, която трябва да се използва, е общият обем на търговията с услуги (износ плюс внос на услуги, търгувани между местни лица и чуждестранни лица — изразен като сбора на променливи 240401 (Статистическа стойност на вноса на предприятията) и 251101 (Статистическа стойност на износа на предприятията).
 2.
 Трябва да се използват два прага – съответно 1 % и 10 %, за да се разграничат малките, средните по големина и големите държави членки,